กฎกระทรวงกฎกระทรวงกำหนดชื่อยาเสพติดตามกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๕๙[๑] อาศัยอำนาจตามความในบทนิยามคำว่ายาเสพติด ในมาตรา ๓ และมาตรา ๔ วรรคหนึ่งแห่งพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ. ๒๕๓๔รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้ข้อ๑ ให้ยกเลิก(๑) กฎกระทรวง (พ.ศ. ๒๕๓๕)ออกตามความในพระราชบัญญัติมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๓๔(๒) กฎกระทรวง ฉบับที่ ๗ (พ.ศ. ๒๕๔๕) ออกตามความในพระราชบัญญัติมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๓๔ข้อ๒ยาเสพติดตามกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติดมีดังต่อไปนี้(๑) กัญชา (Cannabis)(๒) คีตามีน (Ketamine)(๓) โคคาอีน (Cocaine)(๔) ซาฟรอล (Safrole)(๕) ซูโดอีเฟดรีน (Pseudoephedrine)(๖) เดกซ์โตรไลเซอร์ไยด์ ((+)-Lysergide)หรือแอลเอสดี (LSD) หรือแอลเอสดี-๒๕ (LSD 25)(๗) เดกซ์แอมเฟตามีน (Dexamphetamine)(๘) ไดเมทอกซีโบรโมแอมเฟตามีน (Dimethoxybromoamphetamine, DOB)(๙) ไดเมทอกซีแอมเฟตามีน (Dimethoxyamphetamine, DMA)(๑๐) ๒,๕-ไดเมทอกซี-๔-เอทิลแอมเฟตามีน(2,5-dimethoxy-4-ethylamphetamine, DOET)(๑๑) ไดเมทิลแอมเฟตามีน (Dimethylamphetamine)(๑๒) ไตรเมทอกซีแอมเฟตามีน (Trimethoxyamphetamine, TMA)(๑๓) ไนตราซีแพม (Nitrazepam)(๑๔) ไนเมตาซีแพม (Nimetazepam)(๑๕) ฝิ่น(๑๖) พาราเมทอกซีแอมเฟตามีน (Paramethoxyamphetamine,PMA)(๑๗) พืชฝิ่น(๑๘) ฟีนาซีแพม (Phenazepam)(๑๙) เฟนเตอมีน (Phentermine)(๒๐) เฟนนิลโพรพาโนลามีน (Phenylpropanolamine)(๒๑) มอร์ฟีน (Morphine)(๒๒) มิดาโซแลม (Midazolam)(๒๓) เมทแอมเฟตามีน (Methamphetamine)(๒๔) เมทิลีนไดออกซิไพโรวาเลโรน (Methylenedioxypyrovalerone, MDPV)(๒๕) เมทิลลีนไดออกซีแอมเฟตามีน (Methylenedioxyamphetamine, MDA)(๒๖) ๓,๔-เมทิลลีนไดออกซีเมทแอมเฟตามีน (3,4-methylenedioxymeth amphetamine, MDMA)(๒๗) เมทิโลน (Methylone)(๒๘) ๕-เมทอกซี-๓,๔ เมทิลลีนไดออกซีแอมเฟตามีน (5-methoxy-3,4-methylenedioxyamphetamine, MMDA)(๒๙) เมฟีโดรน (Mephedrone)(๓๐) อาเซติค แอนไฮไดรด์ (Acetic Anhydride)(๓๑) อาเซติล คลอไรด์ (Acetyl Chloride)(๓๒) อีเฟดรีน (Ephedrine)(๓๓) เอทิลิดีน ไดอาเซเตต (Ethylidine Diacetate)(๓๔) แอมเฟตามีน (Amphetamine)(๓๕) ไอโซซาฟรอล (Isosafrole)(๓๖) เฮโรอีน (Heroin)ข้อ๓ ยาเสพติดตามข้อ ๒ให้รวมถึงวัตถุที่เรียกชื่อเป็นอย่างอื่นแต่มีสูตรโครงสร้างทางเคมีอย่างเดียวกับยาเสพติดดังกล่าวข้อ๔ ยาเสพติดตามข้อ ๒ ยกเว้น (๑) (๔)(๑๗) (๓๐) (๓๑) (๓๓) และ (๓๕) ให้รวมถึง(๑) ไอโซเมอร์ใด ๆ ของยาเสพติดดังกล่าวยกเว้นไอโซเมอร์อื่นของยาเสพติดที่ได้ระบุตัวไอโซเมอร์นั้น ๆเป็นยาเสพติดให้โทษตามกฎหมายว่าด้วยยาเสพติดให้โทษหรือวัตถุออกฤทธิ์ตามกฎหมายว่าด้วยวัตถุที่ออกฤทธิ์ต่อจิตและประสาทไว้แล้วโดยเฉพาะ(๒) เกลือ เอสเทอร์ และอีเทอร์ใด ๆ ของยาเสพติดดังกล่าวให้ไว้ ณ วันที่ ๘เมษายน พ.ศ. ๒๕๕๙พลเอก ไพบูลย์ คุ้มฉายารัฐมนตรีว่าการกระทรวงยุติธรรมหมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากในปัจจุบันมียาเสพติดให้โทษและวัตถุออกฤทธิ์ชนิดที่มีความต้องการใช้หรือมีการแพร่ระบาดสูงในกลุ่มผู้เสพหรือผู้ติดยาเสพติดหรือกลุ่มผู้ลักลอบผลิตยาเสพติดและการกำหนดชื่อยาเสพติดตามกฎกระทรวง (พ.ศ. ๒๕๓๕)ออกตามความในพระราชบัญญัติมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๓๔ ซึ่งแก้ไขเพิ่มเติมโดยกฎกระทรวง ฉบับที่ ๗ (พ.ศ. ๒๕๔๕)ออกตามความในพระราชบัญญัติมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๓๔ ยังไม่ครอบคลุมถึงยาเสพติดให้โทษและวัตถุออกฤทธิ์ดังกล่าวทำให้พนักงานเจ้าหน้าที่ไม่อาจดำเนินการตรวจสอบและยึดหรืออายัดทรัพย์สินที่เกี่ยวเนื่องกับการกระทำความผิดเกี่ยวกับยาเสพติดได้สมควรกำหนดชื่อยาเสพติดตามกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติดให้ครอบคลุมถึงยาเสพติดให้โทษและวัตถุออกฤทธิ์ที่มีความต้องการใช้หรือมีการแพร่ระบาดสูงในกลุ่มผู้เสพหรือผู้ติดยาเสพติดหรือกลุ่มผู้ลักลอบผลิตยาเสพติดทุกชนิด จึงจำเป็นต้องออกกฎกระทรวงนี้ปริยานุช/จัดทำ๒๗ เมษายน ๒๕๕๙กัญฑรัตน์/ตรวจ๒๗ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๓๖ ก/หน้า ๗/๒๖ เมษายน ๒๕๕๙